Hvis arbejdsgiverne og lønmodtagerne bliver enige om en aftale eller nikker ja til et mæglingsforslag fra forligsmanden, skal det herefter sendes til afstemning hos arbejdsgivere og lønmodtagere.
Tidsfristen for afvikling af afstemningerne bestemmes formelt set af forligskvinden, men i praksis lægges tidsplanen i fællesskab med forhandlingsparterne. Normalt vil resultatet foreligge inden for nogle få uger.
Kommer vi så langt, er forventningen, at lønmodtagerne vil stemme ja. Men ender det i et nej, så er vi i konflikt. Det skete for eksempel ved storkonflikten i 1998, hvor forliget mellem arbejdsgivere og lønmodtagere blevet stemt ned.